[{"text_idx": "#000002", "text": "Arbarg\u0302ardenado estas unu el la aplikoj de permakulturo. Tiu lasta termino estas uzita unuan fojon de Bill Mollison (1928-2016) kaj David Holmgren (\u00b01955) en 1978. G\u0302i povas esti difinita kiel sistemo de agrikulturaj kaj sociaj projektoprincipoj kiuj centrig\u0302as c\u0302irkau\u0306 la simulado au\u0306 rekta uzado de la skemoj kaj karakterizoj observitaj en la naturaj ekologiaj sistemoj. Mollison diris: \"Permakulturo estas filozofio de kunlaborado kun anstatau\u0306 kontrau\u0306 la naturo, de longa kaj pripensita observado anstatau\u0306 longa kaj senpripensita laboro, de rigardado al plantoj kaj bestoj en c\u0302iuj iliaj funkcioj anstatau\u0306 trakti iun terenon kiel unuproduktan sistemon. \" Permakulturo havas 3 etikajn kaj 12 dezajnprincipojn:"}, {"text_idx": "#000006", "text": "Robert Hart (1913-2000) estis pioniro pri arbar\u00adg\u0302ardenado en moderaj klimatoj en la 80-aj jaroj. Arbarg\u0302ardenado povas esti difinita kiel facile eltenebla g\u0302ardena plan-baza sistemo de mang\u0302o\u00adproduktado kaj agrikulturado bazita sur arbaraj ekosistemoj. Tiaj arbaroj havas fruktajn kaj nuksajn arbojn, arbustojn, stau\u0306dojn, grimpplantojn, herbojn kiuj havas produktadon rekte uzeblan por homoj. Por profiti la uzadon de akompanaj plantoj, tiuj povas esti intermiksitaj por kultivi serion de tavoloj, tiel ke la tuto similas al arbaro. Arbarg\u0302ardenoj kaj arbarrand\u00adg\u0302ardenoj plukonstruas lau\u0306 la koncepto de gildoj c\u0302irkau\u0306 frukto-arboj."}, {"text_idx": "#000008", "text": "Gildoj (lau\u0306 la nomo por unuig\u0302oj de samprofesiuloj en la mezepoko) estas unu el la teknikoj kunmeti plantojn. La centra elemento estas frukt- au\u0306 nuksoarbo (kiu perdas la foliojn). La falo de la folioj vintre zorgas ke la printempa suno povas atingi la fruajn plantojn. C\u0302irkau\u0306e oni plantu diversajn plantojn en tavoloj, c\u0302iu kun sia funkcio. La kvar plej gravaj funkcioj estas:"}, {"text_idx": "#000010", "text": "Same kiel en arbaro, oni vidas en arbarg\u0302ardeno diversajn tavolojn, de arboj g\u0302is herboj, grimpantaj plantoj kaj grundokovrantaj plantoj, kiuj kunlaboras. Sed oni provas meti tie kiel eble plej multe el la utilaj plantoj. Se oni ne disponas je randa tereno, oni povas komenci per arbarrandg\u0302ardeno au\u0306 simple unu-du fruktarboj kun c\u0302irkau\u0306e diversaj tavoloj da alispecaj plantoj, kiuj zorgos por pli da produktado."}, {"text_idx": "#000011", "text": "Ec\u0302 se vi havas nur malgrandan g\u0302ardenon, vi povas uzi tiujn teknikojn de kunmetado de utilaj plantoj por akiri pli grandan rikolton, altiri pli da insektoj, kaj krei iom pli da naturo!"}]